**FESTIVALIO „DAINŲ MOZAIKA 2017“ NUOSTATAI**

1. PROJEKTO TIKSLAI IR UŽDAVINIAI
	1. Skatinti moksleivių tarpusavio bendradarbiavimą ir iniciatyvą, ugdyti pasitikėjimą savo jėgomis, patriotiškumą, žmogiškąsias vertybes, plėsti kultūrinį akiratį.
	2. Skatinti chorinį judėjimą ir populiarinti jį visuomenėje.
	3. Ieškoti naujų, moksleiviams patrauklių, įtraukiančių, dinamiškų chorinio ugdymo metodų.
2. DALYVIAI
	1. Festivalyje kviečiami dalyvauti muzikos studijų, vidurinių ir muzikos mokyklų jaunučių, jaunių ir mišrūs chorai iš visos Lietuvos.
3. LAIKAS IR VIETA
	1. Festivalis vyks 2017 m. balandžio 2 d. (sekmadienį) Vilniuje, Šv. Kotrynos bažnyčioje.
	2. Koncerto laikas ir trukmė bus tvirtinami gavus dalyvių paraiškas priklausomai nuo jų kiekio.
4. FESTIVALIO PROGRAMA IR SĄLYGOS
	1. Koncerte chorai atlieka po tris kūrinius. Vienas kūrinys turi būti atliekamas su choreografijos elementais arba judesiais.
	2. Kūriniai atliekami gyvai, be fonogramų.
	3. Kolektyvai atvyksta savo transportu, maitinimą organizuoja savarankiškai.
	4. Dalyvio mokestis – 2 eurai nuo kiekvieno choristo. Mokestį galima pervesti į VšĮ Choro studijos „Ugnelė“ sąskaitą DnB banke LT47 4010 0424 0282 2717 (pavedime būtinai nurodykite choro pavadinimą ir miestą) arba prieš renginį sumokėti grynaisiais pinigais. Sąskaitą-faktūrą prašome užsisakyti iš anksto el. paštu choras.ugnele@gmail.com. Mokestis mokamas tik gavus dalyvavimo patvirtinimą!
5. PARAIŠKŲ PATEIKIMO TVARKA
	1. Kolektyvai iki 2016 m. vasario 24 d. atsiunčia užpildytas paraiškas el. paštu choras.ugnele@gmail.com.
	2. Paraiškas atsiuntę kolektyvai dalyvavimo patvirtinimą gauna iki 2016 m. kovo 1 d.
6. ORGANIZATORIAI

6.1 Festivalio meno vadovė Valerija Skapienė

6.2. Festivalio koordinatorė Ieva Krivickaitė

VšĮ Choro studija „Ugnelė“

L. Giros g. 90-1, LT-06315, Vilnius

Telefono nr. 8 629 68060

El. paštas choras.ugnele@gmail.com